Васіль Аляксандравіч Дзямідаў

Васіль Аляксандравіч Дзямідаў (, вёска Чарэя, Чашніцкі раён, Віцебская вобласць — , ) — ваенны лётчык 1-га класа, удзельнік Вялікай Айчыннай вайны. Герой Савецкага Саюза (1945).

 Біяграфія 
В. А. Дзямідаў нарадзіўся у вёсцы ЧарэяГерои Советского Союза // Информационный портал города Чашники . У 1939 годзе паступіў у Віцебскі аэраклуб, які скончыў у 1940 годзе. У Чырвонай Арміі з 1940 года. У 1942 годзе скончыў Омскую ваенную авіяцыйную школу пілотаў. Праходзіў службу ў 1-й вучэбна-трэніровачнай авіяцыйнай брыгадзе ў Маскоўскай ваеннай акрузе. З сакавіка 1943 г. ваяваў на Заходнім, 1-м Прыбалтыйскім і 3-м Беларускім франтах. Старшы лейтэнант В. Дзямідаў, камандзір звяна асобнага разведвальнага авіяпалка, да 1 сакавіка 1945 г. зрабіў 226 баявых вылетаў. Удзельнік Арлоўскай, Смаленскай, Віцебскай зімовай, Беларускай, Прыбалтыйскай, Усходне-Прускай наступальных аперацый.

Званне Героя Савецкага Саюза прысвоена ў 1945 годзе.

Пасля вайны В. А. Дзямідаў працягваў службу ў Ваенна-паветраных сілах СССР. У 1955 годзе скончыў Ваенна-паветраную акадэмію, у 1956 годзе — Разанскую афіцэрскую школу баявога прымянення. Служыў на пасадах камандзіра авіяцыйнай эскадрыллі, намесніка камандзіра і камандзіра авіяцыйнага палка. З 1960 г. у Ракетных войсках стратэгічнага прызначэння — камандзір ракетнага палка ў горадзе Умань. 

З 1961 г. падпалкоўнік В. А. Дзямідаў у запасе. Жыў у Віцебску. Працаваў выкладчыкам пачатковай ваеннай падрыхтоўкі у сярэдняй школе № 21, дыспетчарам Віцебскага аэрапорта. З 1980 года В. А. Дзямідаў на пенсіі. Памёр і пахаваны ў Віцебску.

 Узнагароды 
 Медаль «Залатая Зорка»
 Ордэн Леніна
 4 ордэны Чырвонага Сцяга
 Ордэн Айчыннай вайны 1-й ступені
 2 ордэны Айчыннай вайны 2-й ступені
 Ордэн Багдана Хмяльніцкага 3-й ступені
 Ордэн Чырвонай Зоркі
 медалі

 Памяць 
Мемарыяльная дошка ў Віцебску на доме, дзе жыў В. А. Дзямідаў.

 Літаратура 




 Спасылкі 

 Василий Александрович Демидов Герой Советского Союза, лётчик 10 ОРАП
 Демидов Василий Александрович // Интернет-портал Минобороны России
 Герои Советского Союза // Информационный портал города Чашники 

Катэгорыя:Героі Савецкага Саюза
Катэгорыя:Падпалкоўнікі СССР
Катэгорыя:Лётчыкі СССР
Катэгорыя:Лётчыкі Вялікай Айчыннай вайны